ԵՊՀ ղեկավարության քննարկման փուլում է ուսումնական գրականության ապահովման գործընթացը, որը բաղկացած է երկու հիմնական շեշտադրումներից: Առաջին՝ ԵՊՀ-ի տարածքում գրքերի վաճառքն իրականացնում է միայն կենտրոնական մասնաշենքի նախասրահում գործող գրախանութը: Եվ երկրորդ՝ գրադարանը պետք է ապահովված լինի ուսանողներին հանձնարարվող գրականությամբ և մշտապես ձեռք բերի նոր գրքեր: Ռեկտոր Արամ Սիմոնյանի հրամանով՝ ֆակուլտետներին տրվել է 1-ամսյա ժամկետ՝ բակալավրիատի 1-ին և 2-րդ կուրսերի ուսումնական գործընթացի համար անհրաժեշտ գրականության ցանկը կազմելու և գրադարանին տրամադրելու համար: